དེ་ནས་དེང་སང་མིའི་མིང་དང་ས་ཆའི་མིང་སོགས་སྒྲ་གདངས་རང་སོར་བཞག་སྟེ་བསྒྱུར་གྱི་ཡོད་རེད།སྤྱིར་བཏང་སྔོན་མའི་དཔེ་ཆ་དེ་ཚོར་ལྟ་དུས།ས་མིང་མི་མིང་མང་པོ་ཞིག་གི་དོན་བསྒྱུར་བ་མ་གཏོགས་སྒྲ་སྒྱུར་ཡོད་མ་རེད།དཔེར་ན་རྡོ་རྗེ་གདན་དང་།རྩྭ་མཆོག་གྲོང་།རྒྱལ་པོའི་ཁབ།ཀུན་དགའ་བོ།མ་སྐྱེས་དགྲ་སོགས་རེད།དེ་ཚོའི་དོན་དག་བོད་སྐད་དུ་བསྒྱུར་བ་དེར་ལེགས་ཆ་ཡོད་རེད།རྒྱ་གར་ལ་རྩ་བ་ནས་འགྲོ་མ་མྱོང་མཁན།རྒྱ་གར་གྱི་སྐད་རྩ་བ་ནས་མི་ཤེས་མཁན་ཚོས་དེ་ཚོ་གོ་དུས་སེམས་ལ་འཆར་རྒྱུ་ཞིག་ཡོང་གི་ཡོད་པ་རེད།དེ་མིན་སྒྲ་སོར་བཞག་གིས་བསྒྱུར་ན།གོ་རྒྱུ་གང་ཡང་མེད་པ་ཆགས་ཀྱི་རེད།དོན་སྒྱུར་བྱས་མེད་ན་བོད་པ་ཚོས་ཀུན་དགའ་བོ་དང་ཤ་རིའི་བུ་ཟེར་དུས་དེང་སང་ངོ་ཤེས་ཤེས་འདྲ་པོ་ཞིག་དང་སེམས་ཐག་ཉེ་པོ་བྱས་ནས་བརྗོད་ཀྱི་ཡོད་པ་དེ་ཕལ་ཆེར་ཡོང་གི་མ་རེད།